cyanic-selkie/wikianc huggingface dataset:
Mario Grech
Isqof ta' Għawdex
Fl-20 ta' Awwissu 2013, huwa nħatar President tal-Konferenza Episkopali Maltija għal tliet snin. Huwa rrapreżenta lill-Konferenza fis-Sinodu Straordinarju fuq il-Familja li sar fil-Vatikan f'Ottubru 2014. Huwa għamel intervent li ġie apprezzat ħafna minn Papa Franġisku u minn ħafna isqfijiet oħra.
Ġonna Botaniċi ta' Singapore
daqsminuri|265x265px|Il-Lag tas-Sinfonija Il-Ġonna Botaniċi ta' Singapore huma ġnien tropikali antik 163 sena li jinsab fil-periferija tad-distrett tax-xiri ta' Orchard Road f'Singapore. Huma wieħed minn tliet ġonna, u l-unika ġnien tropikali, li ġew rikonoxxuti bħala Sit ta' Wirt Dinji tal-UNESCO. Il-Ġonna Botaniċi ta' Singapore ġew ikklassifikati bħala l-aqwa park fl-Asja mill-2013 mit-TripAdvisor Travellers' Choice Awards. Ġew iddikjarati wkoll bħala l-Ġnien tas-Sena inawgurali fl-International Garden Tourism Awards fl-2012.
Storja
Kien xi 30 sena wara li l-Ġonna Botaniċi attwali ta' Singapore bdew jeżistu fl-1859, meta s-Soċjetà Agri-Ortikulturali ta' Singapore ngħatat 32 ettaru ta' art f'Tanglin mill-gvern kolonjali, li kien kisibha mill-merkant Hoo Ah Kay, magħruf iktar bħala Whampoa, bi tpartit għal art fil-Moll tad-Dgħajjes.
1986–preżent
Il-Ġonna Botaniċi ta' Singapore tpoġġiet taħt ir-responsabbiltà tal-Bord tal-Parks Nazzjonali. Il-Ġonna Botaniċi ġew rivitalizzati b'faċilitajiet pubbliċi ġodda u mtejba, faċilitajiet tar-riċerka u faċilitajiet tat-taħriġ (1990-2005). L-enfasi kienet fuq il-Viżjoni tal-Belt tal-Ġonna, l-Ortikultura, ir-Riċerka dwar it-Tassonomija u l-Bijodiversità, ir-Rikreazzjoni u l-Edukazzjoni.
Rudolf Diesel
Karriera
Diesel fehem it-termodinamika kif ukoll id-diffikultajiet teoriċi u prattiċi rigward l-effiċjenza tal-fjuwil. Huwa kien jaf li saħansitra sa 90 % tal-enerġija disponibbli fil-fjuwil tinħela f'magna li taħdem bl-istim. Ix-xogħol tiegħu fid-disinn tal-magni kien xprunat bl-għan li jikseb proporzjonijiet ta' effiċjenza ogħla. Fil-magna tiegħu, il-fjuwil kien injettat fl-aħħar tal-istroke tal-kompressjoni u l-magna kienet titqabbad permezz tat-temperatura għolja li kienet tirriżulta mill-kompressjoni. Mill-1893 sal-1897, Heinrich von Buz, id-direttur ta' Maschinenfabrik Augsburg f'Augsburg, ta lil Rudolf Diesel l-opportunità li jittestja u li jiżviluppa l-ideat tiegħu.
Arslantepe
Xwabel bikrin
Dawn l-iskoperti saru fis-snin 80 tas-seklu 20. Ix-xwabel imorru lura għall-fażi lokali VI A. Barra minn hekk, instabu wkoll 12-il ponta tal-lanez.
Karmenu Vella
Politika
Fi Gvernijiet Laburisti kien serva bħala Ministru għax-Xogħlijiet Pubbliċi, u Ministru għall-Industrija fil-gvernijiet ta' Dom Mintoff, u Ministru għat-Turiżmu fil-gvern ta' Alfred Sant u Joseph Muscat.
Ħajja Personali
L-Ewroparlamentari Laburista Miriam Dalli hija miżżewġa lil John, bin Karmenu Vella.
Baħrejn
Il-Baħrejn huwa nazzjon fl-Asja.
Katerina II tar-Russja
Affarijiet barranin
L-uniku settur li fih l-ispirazzjoni illuministika influwenzat l-għemil ta' Katerina II kien dak tal-edukazzjoni u s-saħħa: f'Moska u Pietruburgu twaqqfu djar tal-edukazzjoni waqt li fil-bliet importanti infetħu skejjel anki għall-adulti, inbnew sptarijiet ġodda u l-bliet kienu obbligati li jipprovdu tobba u spiżeriji.
Nannakola tas-seba' tikek
Mekkaniżmi ta' difiża
thumb|Il-larva jiekol il-mellCoccinella septempuntata għandha bosta mekkaniżmi ta' difiża illi jgerrxu il-predaturi u b'hekk jgħinnu fis-soppravivenza tal-ispeċi.
F'wieħed minn dawn il-mekkaniżmi in-Nannakola tas-seba' tikek tilgħabha ta' mejta. Fil-fatt, meta xi għasfur jew predatur ieħor jersaq lejha, in-nannakola tibqa' wieqfa u ma tiċċaqlaqx. Il-predaturi normalment jħobbu jaqbdu organiżmi ħajjin u friski u malli jaħsbu illi organiżmu huwa mejjet, malajr jaqtgħu qalbhom u jfittxu ikel ieħor.
Mekkaniżmu ieħor huwa dak ta' l-uzu tal-kulur aħmar. Dan il-kulur huwa riżultat ta' sustanzi bl'isem ta' karotenojdi li jiġu prodotti fl-elitra (il-ġwienaħ protettivi) tan-nannakola. Bijoloġikament, il-kulur aħmar huwa assocjat ma' affarijiet tossiċi, velenużi jew perikolużi. B'hekk il-kulur aħmar iservi bħala twissija lill-predaturi li n-nannakola hija ħażina għall-ikel u m' hijiex ta' min imissha. Dan il-kulur iħajjar lill-predaturi jduru fuq ikel ieħor u mhux fuq in-nannakola.
Zamenis situla
Firxa ġeografika
Z. situla tinstab fl-Albanija, il-Bożnja u Ħerzegovina, il-Bulgarija, il-Kroazja, il-Greċja, l-Italja, il-Maċedonja ta' Fuq, Malta, il-Montenegro, it-Turkija, l-Ukrajna, u possibbilment Ċipru.
Yarmak
Karriera
Oleksandr wettaq ukoll bosta spettakli f'ħin reali bi ħlas u żar bosta bliet fl-Ukrajna.
Valentyna Radzymovska
Ħajja bikrija u karriera
Studjat fl-Università ta' San Pietruburgu, ir-Russja, bis-saħħa ta' permess speċjali mingħand l-Imperatur Russu Nicolas II, minkejja li n-nisa dak iż-żmien ma kinux jitħallew jistudjaw fl-università. Madankollu, ma tħallietx tistudja l-mediċina peress li ħadet sehem f'attività politika illegali li kienet tappoġġa r-rinaxximent nazzjonali Ukren. B'hekk fl-1904 kellha titlaq lejn Kiev fejn iggradwat mill-università fl-1913. Radzymovska ngħaqdet mal-persunal tal-presidenza tal-kimika fiżjoloġika taħt Oleksii Sadoven.
Banská Štiavnica
Attrazzjonijiet
Ir-raħal huwa mdawwar b'ġibjuni artifiċjali antiki tal-ilma msejħa tajchy li kienu jintużaw għax-xogħol tal-estrazzjoni. Bejn is-sekli 15 u 18 inbnew sittin ġibjun sabiex jipprovdu l-enerġija għall-industrija tal-estrazzjoni li kienet qed tikber ġmielha dak iż-żmien. Il-ġibjuni huma kkollegati permezz ta' network ta' kanali twal iktar minn 100 kilometru (62 mil). Dawn il-monumenti storiċi straordinarji issa jintużaw l-iktar għar-rikreazzjoni. daqsminuri|Il-Muniċipju.
Riżorsi ġenealoġiċi
Ir-rekords għar-riċerka ġeneoloġika huma disponibbli fl-arkivju statali Statny Archiv f'Banska Bystrica, is-Slovakkja.
Sit ta' Wirt Dinji
Ir-Raħal Storiku ta' Banská Štiavnica u l-Monumenti Tekniċi fil-Qrib ġew iddeżinjati bħala Sit ta' Wirt Dinji tal-UNESCO fl-1993.
Tizjanu
Bijografija
Tliet snin wara mar Ferrara u ltaqa' ma' Federiku II Gonzaga, Markiż ta' Mantova u pinġa ritratt tiegħu u baqa' jaħdem għalih għal aktar minn 10 snin, iżejjinlu l-Kastell ta' Ferrara b'affreski mitoloġiċi. Lejn l-aħħar tal-1522 għamel ħbieb ma' Pietro Aretino u Jacopo Sansovino refuġjati f'Venezja wara s-sakkeġġ ta' Ruma u mar Mantova fejn Federico Gonzaga ordnalu kważi erbgħin pittura.
Il-perjodu Manjerista
L-użu tad-dawl f'din il-pittura hu interessanti ħafna wkoll. Effettivament is-sors tad-dawl, li ġej min-nofs il-lemin tal-kompożizzjoni, idawwal parti mill-azzjoni u Abel biss jinstab fid-dawl. Nistgħu naraw is-sengħa li biha l-pittur juri 'l Kajjin bħala bniedem imdallam u ħażin u hekk joħroġ fid-dawl il-virtujiet ta' ħuh, li "l-Mulej ħares lejh u l-offerta tiegħu" (Ġenesi 4,4). Il-wiċċ tal-qattiel hu wkoll fid-dlam, biex isaħħah dan l-effett tal-personifikazzjoni tal-ġlieda bejn it-tajjeb u l-ħażin. Barra minn hekk il-kolonni tas-sħab fl-isfond jikkonfermaw din l-ipoteżi billi jagħtu l-impressjoni li ħerġin minn ġisem Kajjin, rappreżentazzjoni simbolika tal-karattru ħażin tal-persunaġġ.
Anġlu Psaila
Karigi
Fl-1978, hu nħatar bħala tabib konsulent fl-Isptar San Luqa u sussegwentement Deputat Direttur fid-Dipartiment tal-Mediċina u Professur tal-Mediċina fl-Università ta’ Malta. Psaila kien speċjalista tat-tfal, kardjologu kliniku u speċjalista tal-mediċina ġenerali. Hu pparteċipa regolarment f’kungressi internazzjonali u Ewropej dwar il-kardjoloġija u mediċina interna.
Sport
Huwa wkoll involut fl-isports, partikularment fil-futbol u t-tennis. Huwa l-fundatur tal-Medical Tennis Association (Malta) u serva wkoll bħala President tal-World Medical Tennis Society (1993-95).
YouTube
Materjal bil-copyright
"Ittellax l-ebda programm televiżivi, vidjos mużikali, kunċerti mużikali jew reklami mingħajr il-permess sakemm dawn jikkonsistu ta' kontenut moħluq kompletament minnek stess. Il-paġna Suġġerimenti fuq il-copyright u l-Linji gwida tal-komunità jistgħu jgħinuk biex tiddetermina jekk il-vidjo tiegħek jivvjola l-copyright ta' xi ħaddieħor."
Imblukkar
Fit-23 ta' Frar, 2008, il-Pakistan imblokka l-YouTube minħabba "materjal offensiv" lejn it-twemmin Iżlamiku li jinkludu d-dehra tal-karikaturi Daniżi tal-profetta Mawmettu. Dan wassal għal kważi blokk madwar id-dinja kollha tas-sit tal-YouTube għal madwar sagħtejn, hekk kif l-imblokk Pakistani inċidentalment spiċċa trasferit lejn pajjiżi oħra. Xi skejjel f'ċerti pajjiżi imblukkaw lill-YouTube minħabba li studenti tellgħu vidjos li juru imġieba ta' ibbuljar, ġlied fl-iskejjel, imġieba razzista, u kontenut ieħor inapproprjat.
Liebru ta' Tehuantepec
Klassifikazzjoni
Dan il-liebru huwa wieħed minn tmien speċi li qegħdin klassifikati fis-sottoġeneru Proeulagus u m'hemm l-ebda sottospeċi magħrufa.
Charlotte Perrelli
Perrelli hi miżżewwġa lil Taljan li twieled fi Stokkolma, Nicola Ingrosso, ħu Emilio Ingrosso li kien miżżewweġ lil kantanta oħra Żvediża Pernilla Wahlgren fis-snin disgħin. Wara battibekk mal-kumplament tal-familja, Charlotte u Nicola iddeċidew li jbiddlu kunjomhom għal Perrelli. Huma joqgħodu fi Stokkolma u għandhom żewġt itfal.
Marsaxlokk
Timijiet Sportivi f'Marsaxlokk
Klabb <td width="120px" align="left">Sport <td width="75px" align="left">Fundat <td width="270px" align="left">Kampjonat <td width="180px" align="left">Grawnd
Palermo Għarbija-Normanna u l-Katidrali ta' Cefalù u Monreale
Storja u restawr
Attwalment il-binjiet kollha jiġu mħarsa b'mod kontinwu u jiġu rrestawrati minn żmien għal żmien kull meta jkun hemm bżonn. Fost il-proġetti ta' restawr li jsiru hemm it-tindif tas-siti, iż-żamma tal-affreski u tal-mużajk, ir-riċerka kostanti biex kemm jista' jkun tinżamm id-dehra oriġinali waqt ir-restawr, u r-restawr strutturali biex jiġi żgurat li l-aċċess għas-siti jkun sikur u l-binjiet ikunu sodi strutturalment.
Sit ta' Wirt Dinji
Fl-2015, Palermo Għarbija-Normanna u l-Katidrali ta' Cefalù u Monreale ġiet iddeżinjata bħala Sit ta' Wirt Dinji tal-UNESCO.
Charlotte Perrelli
2008–preżent
250px|thumb|right|Charlotte Perrelli fil-[[Festival tal-Eurovision 2008]] Fil-15 ta' Marzu 2008, Perrelli kantant fil-Melodifestivalen 2008 il-kanzunetta "Hero" fi Stockholm Globe Arena. Hi reġgħet ingħatat id-dritt li tirrapreżenta lill-Iżvezja fil-Festival tal-Eurovision f'Belgrad, fis-Serbja.
Papa Piju XII
Il-Kwistjoni ta' Piju XII u l-Lhud
Nhar id-19 ta' Lulju 1943 wara bumbardament qawwi fuq il-kwartier ta' San Lorenzo f'Ruma, Piju XII żar l-inħawi milquta, ħruġ eċċezzjonali tal-Papa mill-Vatikan għal dak iż-żmien.
Carcassonne
Storja
L-etimoloġija folkloristika — li tinvolvi châtelaine msejħa Carcas, ingann li temm assedju, u d-daqq brijuż tal-qniepen ("Carcas sona") — għalkemm imfakkra permezz ta' skultura Neo-Gotika ta' Mme. Carcas fuq kolonna ħdejn id-Daħla ta' Narbonne, hija invenzjoni moderna. L-isem jista' jitqies li oriġina mill-isem Carcas.
Ġemellaġġi
Carcassonne hija ġemellata ma':
Erich Hof
Bijografija
Erich Hof miet fil-25 ta' Jannar 1995, fl-età ta' 58 sena minħabba kanċer.
Premier League Malti 1927–28
Statistika tal-Premier League Malti fl-istaġun 1927–28. Il-kampjonat kien imwettaq f'7 timijiet, u Floriana kienu rebbieħa tal-kampjonat.
Joseph Vella
Il-Professur Joseph Vella (Rabat, Għawdex, 9 ta' Jannar 1942 – 25 ta' Frar 2018) kien kompożitur, professur tal-Mużika u Direttur tal-Orkestra Filarmonika Maltija u Surmast Direttur tal-Banda Ċittadina La Stella tal-belt Victoria.
Ilary Blasi
Ilary Blasi (twieldet fit-28 ta' April 1981) hija preżentatriċi televiżiva Taljana.
Liebru iswed
Dan il-liebru huwa speċi b'distribuzzjoni limitata u jinsab biss f'lokalità waħda fuq il-gżira ta' Espiritu Santo fil-Golf ta' Kalifornja u huwa speċi endemika tal-Messiku u m'hemm ebda informazzjoni disponibli fuq l-abitat u l-ekoloġija ta' dan il-liebru.
Nicolas-Joseph Cugnot
Nicolas-Joseph Cugnot (twieled fis-26 ta' Frar 1725 – miet fit-2 ta' Ottubru 1804) kien inventur Franċiż li bena l-ewwel vettura tal-art sħiħa, mekkanika u awtopropulsiva fid-dinja, imsejħa l-"Fardier à vapeur" — li effettivament kienet l-ewwel karozza fid-dinja.
Cumalıkızık
Cumalıkızık huwa villaġġ fid-distrett ta' Yıldırım tal-Provinċja ta' Bursa, li jinsab 10 kilometri fil-Lvant tal-belt ta' Bursa, fl-għoljiet ta' qabel il-muntanja Uludağ. L-istorja tiegħu tmur lura għall-perjodu meta ġie stabbilit l-Imperu Ottoman. Il-villaġġ issa huwa inkluż fi ħdan il-konfini tad-distrett ta' Yıldırım bħala kwartier residenzjali ċkejken. Cumalıkızık ġie stabbilit bħala villaġġ vakıf. In-nisġa storika tal-villaġġ ġiet protetta sew u l-istrutturi arkitettoniċi ċivili tal-kampanja tal-perjodu Ottoman bikri għadhom intatti. B'hekk il-villaġġ ta' Cumalıkızık sar popolari bħala ċentru mhux mittiefes mat-turisti.
Nicolas-Joseph Cugnot
Ħajja iktar 'il quddiem
Wara r-Rivoluzzjoni Franċiża, il-pensjoni ta' Cugnot ġiet revokata fl-1789 u hu ġie eżiljat fi Brussell, il-Belġju, fejn għex fil-faqar. Ftit qabel mewtu, Napuljun Bonaparte reġa' ta l-pensjoni lil Cugnot, li eventwalment reġa' lura Pariġi fejn miet fit-2 ta' Ottubru 1804.
Park Nazzjonali Storiku ta' Göreme
Abitazzjonijiet taħt l-art
Illum il-ġurnata n-nies ma għadhomx jgħixu daqshekk fil-fond taħt l-art bħal fl-imgħoddi meta kienu jistaħbew jew jaħarbu mill-għadu. Madankollu, għad hemm nies li jgħixu f'abitazzjonijiet ġo għerien imħaffrin ġol-blat, b'bieb/fetħa għad-dawl tax-xemx fil-pjan terran. B'xorti ħażina nstab li dawk li jgħixu fit-tul f'dawn l-abitazzjonijiet fl-għerien jesperjenzaw inċidenza għolja ta' mesoteljoma, li hija forma ta' kanċer. Din ġiet marbuta mal-inalazzjoni ta' fibri tal-erjonit, li huwa mineral komuni fil-formazzjonijiet tat-tufu.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Rappreżentazzjoni ta' kapulavur frott il-kreattività tal-bniedem"; il-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli"; u l-kriterju (vii) "Post fejn iseħħu fenomeni naturali tal-għaġeb jew fejn hemm żoni ta' ġmiel naturali u ta' importanza estetika eċċezzjonali". nofs|daqsminuri|825x825px|Veduta panoramika taċ-ċmieni tal-blat tal-park
Palazz ta' Ishak Paşa
Storja
Il-palazz huwa miftuħ għall-viżitaturi. Il-biljett tad-dħul jinkludi ż-żjara tal-palazz kif ukoll l-oqbra tal-blat Urartjani li ġew skoperti fl-1830 u li jingħad li huma ta' sekli sħaħ ilu, x'aktarx bejn is-sekli 13 u 19 Q.K.
FK Jonava
Futbolo Klubas Jonava huwa klabb tal-futbol Litwan,mil-belt ta' Jonava. Il-klabb twaqqaf fl-1990.
Hampi
Deskrizzjoni
Is-sit ta' Hampi jinsab qalb l-għoljiet iffurmati minn ħaġar tal-granit. Il-monumenti ta' Hampi inklużi fis-Sit ta' Wirt Dinji tal-UNESCO huma subsett ta' fdalijiet usa' tal-Imperu ta' Vijayanagara. Kważi l-monumenti kollha nbnew bejn l-1336 u l-1570 W.K. matul ir-renju tal-Imperu ta' Vijayanagara. Is-sit fih madwar 1,600 monument u jkopri erja ta' 41.5 kilometru kwadru (16-il mil kwadru).
Is-sit ta' Hampi ġie studjat fi tliet żoni wesgħin; l-ewwel ingħata l-isem ta' "ċentru sagru" minn studjużi bħal Burton Stein u oħrajn; it-tieni ngħata l-isem ta' "qalba urbana" jew "ċentru rjali"; u t-tielet jinkludi l-kumplament tal-metropoli ta' Vijayanagara. Iċ-ċentru sagru, man-naħa tax-xmara, fih l-eqdem tempji bi storja ta' pellegrinaġġi u monumenti li jmorru lura għal qabel l-Imperu ta' Vijayanagara. Il-qalba urbana u ċ-ċentru rjali fihom iktar minn sittin tempju fi fdalijiet apparti dawk fiċ-ċentru sagru, iżda t-tempji fil-qalba urbana jmorru lura kollha għal żmien l-Imperu ta' Vijayanagara. Il-qalba urbana tinkludi wkoll l-infrastruttura pubblika bħal toroq, akkwedott, ġibjuni tal-ilma, mandapa, daħliet, swieq u monasteri. Din id-distinzjoni ġiet assistita minn xi 77 kitba mnaqqxa.
Tempju u l-kumpless tas-suq ta' Vittala
Barra l-kumpless tat-tempju, lejn Xlokk il-Lvant, hemm il-fdalijiet tat-triq tas-suq bil-kolonni, twila kważi kilometru (0.62 mili). Lejn it-Tramuntana hemm suq ieħor u santwarju jħares lejn in-Nofsinhar b'riljievi tax-xeni tar-Ramayana, tax-xeni tal-Mahabharata u ta' qaddisin ta' Vaishnava. It-triq tat-Tramuntana kienet tintemm f'tempju f'ġieħ il-filosfu Induist Ramanuja. Ir-reġjun madwar it-tempju ta' Vittala kien jissejjaħ Vittalapura. Dan kien jospita Vaishnava matha (monasteru), iddisinjat bħala ċentru tal-pellegrinaġġi ċċentrat madwar it-tradizzjoni Alvar. Skont il-kitbiet imnaqqxa li nstabu kien ukoll ċentru għall-produzzjoni tal-artiġjanat.
Monumenti tal-għolja ta' Hemakuta
L-Għolja ta' Hemakuta tinsab bejn il-kumpless tat-tempju ta' Virupakxa lejn it-Tramuntana u t-tempju ta' Krixna lejn in-Nofsinhar. Fiha ġabra ta' monumenti mdaqqsin li huma l-aqwa eżempji ppreservati tat-tempji u tal-kostruzzjoni ta' qabel l-Imperu ta' Vijayanagara u tal-bidu tal-Imperu ta' Vijayanagara. Is-sit fih diversi kitbiet imnaqqxa importanti, huwa aċċessibbli faċilment u joffri veduti ta' xi partijiet ta' Hampi u l-wied agrikolu u għammiel li jissepara ċ-ċentru sagru mill-qalba urbana biċ-ċentru rjali tagħha.
L-Għolja ta' Hemakuta fiha wkoll żewġ monumenti monolitiċi ta' Ganexa; Kadalekalu Ganexa u Sasivekalu Ganexa. Il-monument ta' Kadalekalu Ganexa, imsemmi għal żaqq Ganexa, jinsab fin-nofs taċ-ċentru sagru ta' Hampi fuq in-naħa tal-Lvant tal-għolja qrib Matanga. Mandapa miftuħa bil-kolonni tagħti għall-qalba, li tospita xbieha monolitika ta' Ganexa għolja iktar minn 4.5 metri (15-il pied), li ġiet imnaqqxa mill-blat fil-post. In-nejba ta' Ganexa u partijiet oħra ġarrbu ħsarat estensivi, iżda l-id ix-xellugija — b'kejk tar-ross miżmum b'imnieħru — għadha teżisti.
Tempju ta' Hazara Rama
It-tempju ta' Hazara Rama, magħruf ukoll bħala t-tempju ta' Ramachandra fil-kitbiet imnaqqxa, kien jokkupa l-parti tal-Punent tal-qalba urbana fis-sezzjoni taċ-ċentru rjali ta' Hampi. Dan it-tempju kien iddedikat lil Rama tar-Ramayana, u avatar ta' Vixnu. Kien it-tempju ċerimonjali għall-familja rjali. It-tempju jmur lura għall-bidu tas-seklu 15 u ġie attibwit li nbena minn Devaraya I. Il-ħitan esterni tat-tempju juru l-Mahanavami (Dasara) Induista u l-purċissjonijiet u ċelebrazzjonijiet festivi tal-Holi fir-rebbiegħa bi strixxi paralleli ta' opri tal-arti (riljievi imbuzzati). L-istrixxa l-iktar fil-baxx turi l-iljunfanti mexjin, l-istrixxa ta' fuqha turi ż-żwiemel immexxija mir-rikkieba, imbagħad is-suldati ċċelebrati mill-pubbliku, imbagħad iż-żeffiena u l-mużiċisti, u fl-aħħar l-istrixxa ta' fuq turi purċissjoni brijuża tal-pubbliku. Ir-riljievi tirrifletti d-deskrizzjoni tal-festivals u tal-purċissjonijiet fil-memorji tal-Persjani u tal-Portugiżi li kienu żaru il-belt kapitali ta' Vijayanagara.
Infrastruttura tal-ilma
Mill-iskavi arkeoloġiċi li sar fl-1990 instabu 33 bir u ċisterna fil-metropoli ta' Hampi-Vijayanagara. Minnhom, 13 instabu 'l barra mill-ħitan tal-belt fis-subborgi, u għaxra fi ħdan il-ħitan. Minnhom 12 instabu mal-ġnub tat-toroq, 8 ħdejn it-tempji, 10 fiż-żoni residenzjali u 2 kienu jintużaw għall-irrigazzjoni fi ħdan il-qalba urbana. Iktar strutturi tal-ilma nstabu fil-wied ta' Daroji u kienu jintużaw għall-agrikoltura. Skont l-arkeologi Kathleen Morrison u Carla Sinopoli, l-infrastruttura tal-ilma ta' Hampi kienet tintuża għall-vjaġġaturi, għar-ritwali, għall-użu domestiku u għall-irrigazzjoni.
Monumenti Ġainisti
Hemm riljievi Ġainisti fit-tempji Ġainisti ta' Hemkut, ta' Ratnantraykut, ta' Parsvanath Charan u ta' Ganagitti f'Hampi. Il-biċċa l-kbira tal-idoli issa huma neqsin minn dawn it-tempji, li kienu nbnew fis-seklu 14.
Memorji
Fil-memorji ta' Niccolò de' Conti, merkant u vjaġġatur Taljan li żar Hampi għall-ħabta tal-1420, il-belt kellha ċirkonferenza stmata ta' 60 mil (97 kilometru) u kienet tħaddan fiha għelieqi agrikoli u insedjamenti fil-fortifikazzjonijiet tagħha. Fl-1442, Abdul Razzaq, li żar mill-Persja, iddeskriviha bħala belt b'seba' saffi ta' fortijiet, b'saffi esterni għall-agrikoltura, għall-artiġjanat u għar-residenzi, u mit-tielet sas-seba' saffi ffollati ħafna bil-ħwienet u bil-bażars (swieq).
William Boeing
Ħajja bikrija
xellug|daqsminuri|Plakka tal-metall f'Lenneuferstraße 33, Hagen-Hohenlimburg, il-Ġermanja William Boeing twieled f'Detroit, Michigan, iben Marie M. Ortmann, minn Vjenna, l-Awstrija, u Wilhelm Böing (1846-1890) minn Hohenlimburg, il-Ġermanja. Wilhelm Böing emigra lejn l-Istati Uniti fl-1868 u inizjalment ħadem bħala impjegat ġenerali. Missier Wilhelm kien kontra li ibnu jittrasferixxi ruħu l-Amerka u ma tah l-ebda appoġġ finanzjarju. Iktar 'il quddiem għamel suċċess mill-qtugħ u l-ħsad tal-injam minn North Woods u mid-drittijiet tal-minerali tal-ħadid fil-Katina Muntanjuża ta' Mesabi, Minnesota, fit-Tramuntana ta' Lake Superior.
Karriera
Meta kien President tal-Greenwood Timber Company, Boeing, li kien sperimenta bid-disinn tad-dgħajjes, ivvjaġġa lejn Seattle. Matul l-Espożizzjoni tal-Alaska-Yukon-Paċifiku fl-1909, huwa ra inġenju mtajjar minn bniedem għall-ewwel darba u sar affaxxinat bl-inġenji tal-ajru. Fl-1910, fid-Dominguez Flying Meet, Boeing staqsa lil kull bdot barrani u domestiku jekk setax imur fuq rikba fuq inġenju tal-ajru u darba wara l-oħra ġie rrifjutat għajr mill-avjatur Franċiż Louis Paulhan. Boeing baqa' jistenna iżda Paulhan wara l-laqgħa telaq u ma tahx rikba. Boeing ħa lezzjonijiet tat-titjir fl-Iskola tat-Titjir ta' Glenn L. Martin f'Los Angeles u xtara wieħed mill-ajruplani ta' Martin. Il-bdot tal-Iskola tat-Titjir James Floyd Smith ivvjaġġa lejn Seattle biex iwettaq l-assemblaġġ tal-idroplan ġdid tat-tip Martin TA ta' Boeing u biex ikompli jgħallmu kif itajjar l-inġenju tal-ajru. Kontenituri enormi waslu bil-ferrovija u Smith wettaq l-assemblaġġ tal-ajruplan f'ħangar b'għamla ta' tinda li tella' max-xatt ta' Lake Union. Il-bdot tal-ittestjar ta' Boeing, Herb Munter, ma damx wisq biex ikkawża ħsarat lill-ajruplan. Meta Martin stqarr li l-partijiet ta' sostituzzjoni ma kinux se jkunu disponibbli qabel għadd ta' xhur oħra, Boeing qal lill-ħabib tiegħu, il-Kmandant George Conrad Westervelt tal-Flotta Navali tal-Istati Uniti, "Nistgħu nibnu ajruplan aħjar aħna stess u iktar malajr". Westervelt qabel u f'qasir żmien bnew u tajru l-Idroplan ta' B & W, biplan anfibju (jiġifieri li kapaċi jittella' u jitniżżel mill-art jew mill-ilma li kellu prestazzjoni straordinarja. B'hekk Boeing iddeċieda li jidħol b'ruħu u b'ġismu għan-negozju tal-inġenji tal-ajru, u uża l-impjant antik tal-bini tad-dgħajjes max-xmara Duwamish ħdejn Seattle bħala l-fabbrika tiegħu. daqsminuri|Replika tal-Idroplan ta' B & W
Varar tal-Inġenji tal-Ajru Boeing
Fl-1916, Boeing daħal f'negozju ma' George Conrad Westervelt bħala l-kumpanija "B & W" u stabbilixxa l-kumpanija Pacific Aero Products Co. L-ewwel ajruplan tal-kumpanija kien il-Mudell Nru 1 tal-Boeing (l-Idroplan ta' B & W). Meta l-Amerka daħlet fl-Ewwel Gwerra Dinjija fit-8 ta' April 1917, Boeing bidel isem il-kumpanija għal Boeing Airplane Company u kiseb l-ordnijiet mill-Flotta Navali tal-Istati Uniti għal 50 ajruplan. Fl-aħħar tal-gwerra, Boeing ikkonċentra fuq l-inġenji tal-ajru kummerċjali biex iservu l-kuntratti tal-posta bl-ajru.
Familja Boeing
Fl-1921, Boeing iżżewweġ lil Bertha Marie Potter Paschall (1891-1977). Preċedentement hija kienet miżżewġa lil Nathaniel Paschall, sensar tal-proprjetà immobbli, u miegħu kellha żewġ subien, Nathaniel "Nat" Paschall Jr. u Cranston Paschall. Il-koppja Boeing-Paschall kellhom iben, William E. Boeing Jr. (1922-2015). Iż-żewġ subien tar-rispett ta' Boeing daħlu għall-karriera tal-manifattura tal-avjazzjoni. Nat Paschall kien maniġer tal-bejgħ għall-kompetitur Douglas Aircraft, li iktar 'il quddiem saret McDonnell Douglas. Bill Jr. sar bdot privat u żviluppatur tal-proprjetà immobbli industrijali.
Sfaxxar tal-Grupp Boeing
Fl-1934, il-gvern tal-Istati Uniti akkuża lil William Boeing bi prattiki ta' monopolju. Fl-istess sena, l-Att dwar il-Posta bl-Ajru ġiegħel lill-kumpaniji tal-ajruplani jisseparaw l-operazzjonijiet tat-titjir mill-iżvilupp u l-manifattura. William Boeing għamel ċessjoni tas-sjieda u l-kumpanija azzjonarja tiegħu, il-United Aircraft and Transport Corporation, inqasmet fi tliet entitajiet separati:
Vasco da Gama
L-ewwel vjaġġ tiegħu lejn l-Indja mill-Kap tat-Tama t-Tajba (bl-Ingliż: Cape of Good Hope) fl-1497-1499 kien l-ewwel wieħed li kkollega l-Ewropa u l-Asja permezz ta' rotta oċeanika, u li kkollega l-Oċean Atlantiku u l-Oċean Indjan, għaldaqstant kkollega l-Punent mal-Orjent. Inġenerali dan jitqies bħala stadju importanti fl-istorja dinjija, peress li mmarka l-bidu ta' fażi ta' multikulturaliżmu globali permezz tat-trasport marittimu. L-iskoperta ta' Da Gama tar-rotta bil-baħar lejn l-Indja wittiet it-triq għal era ta' imperjaliżmu globali u ppermettiet lill-Portugiżi jistabbilixxu imperu kolonjali li dam fit-tul tul ir-rotta mill-Afrika sal-Asja. Il-vjolenza u t-teħid tal-ostaġġi użata minn da Gama u dawk ta' warajh taw reputazzjoni brutali lill-Portugiżi fost ir-renji indiġeni tal-Indja u stabbilew mudell għall-kolonjaliżmu tal-Punent fl-Epoka tal-Esplorazzjoni. L-ivvjaġġar tul ir-rotta oċeanika ppermettiet lill-Portugiżi jevitaw li jbaħħru mill-Mediterran li kien miżgħud taqbid u mill-Peniżola tal-Arabja li kienet tant perikoluża dak iż-żmien. Is-somma tad-distanzi koperti fil-vjaġġi 'l hemm u 'l hawn wasslet biex din l-ispedizzjoni kienet l-itwal vjaġġ oċeaniku li qatt kien sar sa dak iż-żmien.
William Boeing
Ħajja iktar 'il quddiem
Fl-1984, Boeing iddaħħal fil-Klassifika ta' Nies Notevoli tal-Ajru u tal-Ispazju Internazzjonali fil-Mużew tal-Ajru u tal-Ispazju ta' San Diego. Fil-Mużew tat-Titjir, f'Seattle, hemm id-dokumenti ta' William E. Boeing Sr.; kollezzjoni ta' arkivji ta' testi u ritratti ta' Boeing.
Vasco da Gama
Ħajja bikrija
Missier Vasco da Gama kien Estêvão da Gama, li fis-snin 60 tas-seklu 15 kien kavallier tal-familja ta' Infante Ferdinand, id-Duka ta' Viseu. Huwa tela' fil-ġerarkija tal-Ordni Militari ta' Santiago. Estêvão da Gama nħatar alcaide-mór (gvernatur ċivili) ta' Sines fis-snin 60 tas-seklu 15, kariga li baqa' jokkupa sal-1478; imbagħad wara kompla bħala kollettur tat-taxxi u detentur tal-commendas tal-Ordni fir-reġjun.
Esplorazzjoni qabel da Gama
Sakemm Vasco da Gama għalaq xi 20 sena, il-pjanijiet tar-re kienu bdew jitwettqu. Fl-1487, Ġwanni II qabbad żewġ spjuni, Pero da Covilhã u Afonso de Paiva, fir-rotot fuq l-art mill-Eġittu sal-Lvant tal-Afrikao u sal-Indja, biex jgħarrxu għad-dettalji tas-swieq tal-ħwawar u tar-rotot kummerċjali. L-iżvolta ġiet ftit wara, meta l-kaptan ta' Ġwanni II Bartolomeu Dias reġa' lura mill-vjaġġ madwar il-Kap tat-Tama t-Tajba fl-1488, wara li esplora saħansitra sax-Xmara tal-Ħut (Rio do Infante) fejn illum il-ġurnata hemm l-Afrika t'Isfel u wara li vverifika li l-kosta mhux magħrufa kienet tibqa' sejra lejn il-Grigal.
It-tielet vjaġġ u l-mewt
Ġisem Vasco da Gama għall-ewwel kien indifen fil-Knisja ta' San Franġisk fil-Forti ta' Kochi, fil-belt ta' Kochi, iżda l-katavru tiegħu ġie rritornat lejn il-Portugall fl-1539. Il-katavru ta' Vasco da Gama ndifen f'Vidigueira f'tebut imżejjen bid-deheb u bil-ġojjelli.
Legat
Il-poeżija epika nazzjonali Portugiża, Lusíadas, ta' Luís Vaz de Camões, tittratta fid-dettall il-vjaġġi ta' Vasco da Gama.
Alġebra
X'inhi l-alġebra Astratta ?
Assoċjattività: L-għadd tan-numri interi għandu propjetà li nsejħulha assoċjattività. Jiġifieri, l-kumbinazzjoni tan-numri li nkunu qed ngħoddu ma tbiddilx is-somma tagħhom. Per eżempju: (2+3)+4=2+(3+4). Fil-kuntest ġenerali, dan isir (a * b) * c = a * (b * c). Il-biċċa l-kbira tal-operazzjonijiet binarji għandhom din il-propjetà imma t-tnaqqis u d-diviżjoni le.
Ċrieki u Kampi—strutturi ta’ sett b’żewġ operazzjonijiet binarji, (+) u (×)
Il-gruppi għandhom operazzjoni binarja waħda biss. Biex nispjegaw il-mekkaniżmu tat-tipi ta’ numri differenti kompletament, hemm bżonn li nistudjaw strutturi b’żewġ operazzjonijiet. L-iżjed importanti fost dawn huma ċ-Ċrieki, u l-Kampi.
In-numri interi huma eżempju ta’ ċirku.
L-Storja tal-alġebra
L-alġebra nistgħu nsibu l-oriġini tagħha fil-Babilonja antika. Il-Babilonjani żviluppaw sistema aritmetiku avvanzat li bih setgħu jagħmlu kalkulazzjonijiet b’metodu alġebri. Permezz ta’ dan is-sistema, setgħu japplikaw formuli u jikkalkulaw valuri mhux magħrufa għal klassi ta’ problemi li daż-żmien nirriżolvuhom bl-użu ta’ ekwazzjonijiet linjari, ekwazzjonijiet kwadratiċi u ekwazzjonijiet linjari indeterminati. Għall-kontrarju, il-biċċa kbira tal-matematiċi Eġizzjani ta’ dak iż-żmien, u l-biċċa kbira tal-matematiċi Indjani, Griegi u Ċiniżi fl-ewwel millennju QK, is-soltu kienu jirriżolvu dawn il-problemi b’metodi ġometriċi, bħal dawk imfissra fil-Papiru matematiku ta’ Rhind, Sulba Sutras, L-Elementi ta’ Ewklidi, u Id-Disgħa Kapitli fuq’ l-Arti matematika. Ix-xogħol ġometriku tal-Griegi, li l-Elementi huwa eżempju tajjeb ħafna tiegħu, ipprovda s-sisien għall-ġeneralizzazzjoni tal-formuli mis-soluzzjoni ta’ problemi partikulari għal sistemi iżjed ġenerali li jistgħu jintużaw għall-formulazzjoni u s-soluzzjoni tal-ekwazzjonijiet.
Il-kelma "alġebra" ġejja mill-Għarbi "al-ġabr" fit-titlu tal-ktieb "al-Kitab al-muhtasar fi ħisab al-ġabr wa-l-muqabala", li jfisser Il-ktieb fil-qosor fi ħsib il-ġbir u tqassim. Dan kitbu il-matematiku Persjan Muħammad ibn Musa al-Khwariżmi (Għarbi: محمد بن موسى الخوارزميّ المجوسيّ القطربّليّ) fit-820. Il-matematiku Grieg Diofantu (Grieg: Διόφαντος ὁ Ἀλεξανδρεύς t. bejn 200 u 214, m. bejn 284 u 298 AD) hu tradizzjonalment magħruf bħala “missier l-Algebra” imma hemm argument jekk Al-Khwariżmi għandux joħodlu dan it-titlu. Dawk li jżommu ma Al-Khwariżmi jsossnu li ħafna mix-xogħol tiegħu fuq “il-ġbir” jew riduzzjoni għadu użat sa llum u li hu ta spjegazzjoni kompleta fuq is-soluzzjoni tal-ekwazzjonijiet kwadratiċi. Dawk li jżommu ma' Diofantu jgħidu li l-alġebra li nsibu f’Al-Ġabr hi iżjed elementari mill-alġebra fl- Aritmetika ta’ Diofantu u li l-Aritmetika hi miktuba fi stil sinkopat waqt li Al-Ġabr hi kollha fi stil retoriku. matematiku Persjan ieħor, Omar Khajjam (Persjan: غیاث الدین ابو الفتح عمر بن ابراهیم خیام نیشابوری t. 18 ta’ Mejju, 1048, m. 4 ta’ Diċembru, 1131), żviluppa l-ġometrija alġebrija u sab soluzzjoni ġenerali ġometrika tal-ekwazzjonijiet kubiċi. Il-matematiċi Indjani Maħavira u Baskara II, u l-matematiku Ċiniż Żu Xiġje, irriżolvew xi każi ta’ ekwazzjonijiet kubiċi, kwartiċi, kwintiċi u polinomjali ta’ ordni ogħla.
L-istadji tal-iżvilupp tal-alġebra simbolika kienu bejn wieħed u ieħor dawn:
Kronoloġija ta’ żviluppi kritiċi fl-alġebra:
Isco
Valencia
Isco lagħab l-ewwel logħba tiegħu fil-La Liga fl-14 ta' Novembru 2010, billi lagħab 20 minuta f'rebħa ta' 2–0 kontra Getafe, wara li ħa post Aritz Aduriz.
Real Madrid
Fis-26 ta' Ġunju 2013, il-president ta' Real Madrid Florentino Pérez ikkonferma li ntlaħaq ftehim ma' Isco u li l-plejer se jiġi ppreżentat mill-klabb fil-ġimgħa d-dieħla, ġaladarba huwa jkun għadda mit-testijiet mediċi tiegħu. Ġurnata wara, Isco ffirma kuntratt ta' ħames snin ma' Real Madrid, hekk kif sar l-ewwel plejer li nxtara taħt il-kowċ il-ġdid Carlo Ancelotti.
Internazzjonali
Isco deher mat-tim Spanjol ta' taħt is-17-il sena fit-Tazza tad-Dinja U-17 2009, u skorja tliet darbiet hekk kif Spanja spiċċaw it-tielet. Fl-2011 huwa rrappreżenta lil pajjiżu fit-Tazza tad-Dinja U-20 miżmuma fil-Kolombja, u skorja gowl wieħed fil-kwarti tal-finali.
Fil-15 ta' Mejju 2012, ġie magħżul għall-ewwel darba mat-tim tal-kbar għal-logħba ta' ħbiberija kontra s-Serbja u l-Korea t'Isfel, iżda ma ħa daħal jilgħab fl-ebda logħba. Fis-6 ta' Frar 2013, Isco għamel id-debutt tiegħu mal-iskwadra hekk kif lagħab l-aħħar 30 minuta fir-rebħa ta' 3–1 kontra l-Urugwaj f'Doha, il-Qatar.
Madre Maria Debrincat
Hija nħatret Segretarja Generali tal-kongregazzjoni li ntant kienet nghatat l-approvazzjoni tad-Djocesi Maltija biex tibdel isimha ghal dik ta’ Sorijiet Frangiskani tal-Qalb Imqaddsa ta’ Gesù. Hija damet madwar 50 sena tahdem mas-Sorjiet Frangiskani li fihom fethet skejjel u djar ghaz-zghazagh. Kien bis-sahha taghha li hidma simili saret f’Corfu, Sqallija, Ruma u l-Etijopja.
Madre Margerita: Konfondatriċi
Sentejn wara il-fundazzjoni, il-Fundatur Diacono halla t-tmexxija tal-Kongregazzjoni li kienet ghadha fil-bidu taghha minhabba xoghol gravi iehor li afdalu l-Isqof, u Madre Margerita b'ispirazzjoni divina, hadet f'idejha t-tmexxija tal-Kongregazzjoni. L-Isqof Pietru Pace ghenha hafna u ta lill-Istitut l-ewwel Kostituzzjoni skond ir-Regola tas-Sorijiet Terzjarji Regolari ta' San Frangisk.
Din il-Madre, membru tal-Komunità li geghdin insemmu, bhala soru professa, bhala Superjura Lokali, bhala Madre Generali, u bhala Konfundatrici mexxiet ghal snin twal il-Kongregazzjoni tas-Sorijiet Frangiskani ta' Malta. Illum dan l-isem tas-Sorijiet Frangiskani ta' Malta, b'lndult tas-Sagra Kongregazzjoni tar-Religjuzi, gie mibdul f'dak tas-Sorijiet Frangiskani tal-Qalb ta' Gesù.
L-iskop specjali ta' din il-Kongregazzjoni hu l-qdusija tal-proxxmu permezz tat-taghlim u ta' l-edukazzjoni nisranija u civili tat-tfal bniet u subien u tax-xebbiet specjalment fqar, kif ukoll l-esercizzju tal-karità lejn il-morda. Ghalhekk, is-Sorijiet jezercitaw l-attività tagh­hom fi skejjel primarji, sekondarji, u f'ohrajn ghat-tfal zghar, f'orfanatrofji, ospizji, sptarijiet, ambulatorji u f'opri ohra bhal dawn. Kull fejn ikunu, jaghtu mportanza kbira lill-Katekizmu.
Jinfirxu mad-dinja
Ta' min isemmi l-ewwel fondazzjoni li Madre Margerita tal-Qalb ta’ Gesù, ghat-talb ta' l-Isqof Pietru Pace, waqqfet f'Korfù 1907. L-iskop kien li jassistu kolonja Maltija ta' emigranti li kienu morru hemm minn zmien qabel. Il-missjoni tas-Sorijiet kienet li jiehdu kura tat-taghlim tal-Katekizmu, jigbru l-Maltin ghall-Quddiesa tal-Hadd, ghall-Qrar u ghat-Tgarbin billi javzawhom gurnata qabel. Barra dan, l-unika skola kattolka f'Korfù hija f'idejn l-istess Sorijiet. Ghandhom ukoll ospizju ghax-xjuh nisa, li hu wkoll l-uniku ospizju kattolku.
Liebru tad-deżert
Il-liebru tad-deżert huwa speċi b'distribuzzjoni vasta u jinsab mifrux fl-ambjent xott tad-deżert ta' ħafna pajjiżi fiċ-ċentru tal-kontinent tal-Asja. Dan il-liebru jinsab fl-Afganistan, iċ-Ċina, l-Indja, il-Pakistan u t-Taġikistan.
Firenze
Firenze kienet ċentru kummerċjali u finanzjarju Medjevali Ewropew u kienet waħda mill-iktar bliet għonja ta' dak iż-żmien. Ħafna akkademiċi jqisuha bħala n-nieqa tar-Rinaxximent, u ġiet imsejħa wkoll "l-Ateni tal-Medjuevu". Matul l-istorja politika turbolenti tagħha, b'diversi rivoluzzjonijiet reliġjużi u repubblikani, tiddomina l-governanza tal-familja potenti Medici. Mill-1865 sal-1871 Firenze kienet il-belt kapitali tar-Renju tal-Italja (stabbilit fl-1861). Id-djalett ta' Firenze pprovda s-sisien tat-Taljan standard u sar il-lingwa tal-kultura fl-Italja kollha minħabba l-kapulavuri prestiġjużi ta' Dante Alighieri, Petrarka, Giovanni Boccaccio, Niccolò Machiavelli u Leonardo da Vinci.
Klima
Mill-puntdivista klimatiku, Firenze jkollha sjuf sħan ħafna b'waqtiet ta' sħana eċċessiva u xtiewi pjuttost kesħin u umdużi; fil-fatt skont il-klassifikazzjoni tal-klimi ta' Köppen, il-klima ta' Firenze titqies bħala klima temperata umduża.
Storja tal-Medjuevu
Kien proprju taħt id-dominju, anzi s-Signoria, ta' din il-familja tal-aħħar li Firenze esperjenzat x'aktarx l-aqwa żmien tagħha. Mill-bidu tal-1437 u għal diversi sekli, il-familja Medici biex juru l-qawwa tagħhom, iżda anke bħala ġest ta' mħabba lejn iċ-ċittadini u l-belt tagħhom, impjegaw l-aqwa artisti, litterati, umanisti u filosofi ta' dak iż-żmien biex isebbħu l-belt ta' Firenze. Fosthom kien hemm Michelangelo Buonarroti, Pico della Mirandola, Sandro Botticelli, Galileo Galilei, Filippo Brunelleschi u Leonardo da Vinci.
Storja Rinaxximentali
Il-belt ta' Firenze hija magħrufa bħala n-nieqa tar-Rinaxximent. Kull fejn wieħed iħares, x'aktarx jilmaħ xi binja, monument, mużew, statwa, pjazza jew knisja frott l-iżvilupp letterarju, artistiku u xjentifiku straordinarju ta' bejn is-sekli XIV-XVI. Permezz tal-artisti, l-għorrief, il-filosofi, u x-xjenzati ta' fama dinjija tagħha (biżżejjed wieħed isemmi lil Leonardo da Vinci, li hawnhekk ħoloq il-kapulavuri tiegħu bħall-Mona Lisa, Michelangelo, Raffaello, Sandro Botticelli, Niccolò Machiavelli, Filippo Brunelleschi, Galileo fost ħafna oħrajn), Firenze gawdiet materjalment u spiritwalment minn din il-bidla soċjali kbira u saret wieħed mill-postijiet li xprunaw dan il-moviment Rinaxximentali u wieħed miċ-ċentri l-iktar importanti tat-twelid mill-ġdid tal-kultura fid-dinja.
Storja kontemporanja
Firenze ħadet post Torino bħala l-belt kapitali tal-Italja fl-1865, fuq talba ta' Napuljun III abbażi tal-Konvenzjoni ta' Settembru, u fl-1871 Ruma ħadet post Firenze bħala l-belt kapitali meta ġiet annessa mar-Renju.
Simboli
Fit-tradizzjoni tal-commedia dell'arte, il-maskra li hija simbolu tal-belt ta' Firenze tissejjaħ Stenterello.
Hans Spemann
Bijografija
Hans Spemann twieled fi Stuttgart, u kien l-ewwel iben tal-pubblikatur Wilhelm Spemann u ta’ martu Lisinka, li kunjomha xebba kien Hoffman. Wara li spiċċa mill-iskola fl-1888, huwa qatta’ sena fin-negozju ta’ missieru, imbagħad, fl-1889-1890, wettaq is-servizz militari fil-Kassel Hussars u wara, għal żmien qasir, ħadem bħala bejjiegħ tal-kotba f’Hamburg. Fl-1891 beda jistudja l-mediċina fl-Università ta’ Heidelberg, u għamel l-eżami preliminari tiegħu fl-1893. Hemmhekk huwa ltaqa’ mal-bijologu u l-psikologu Gustav Wolff li kien beda jwettaq esperimenti fuq l-iżviluppi embrijoloġiċi tal-gremxul tal-ilma u li wera li jekk il-lenti ta’ għajn gremxula tal-ilma li qed tiżviluppa titneħħa, din tirriġenera waħedha.
Esperimenti fl-ontoġenija
Bħala espert tat-teknika mikrokirurġika, speċjalment fid-dawl tax-xogħol kontinwu tiegħu fuq għajnejn l-anfibji, id-dokumenti ta’ Spemann fis-snin bikrin tas-seklu 20 dwar din il-kwistjoni taħraq kienu kontribut enormi għall-iżvilupp tal-morfoġenesi sperimentali, u b’hekk kien imfaħħar minn uħud bħala l-fundatur reali tal-mikrokirurġija. Huwa rnexxielu jiddividi ċ-ċelloli b’għadd ta’ xagħar tat-trabi. Spemann sab li nofs embrijun seta’ tassew jifforma embrijun sħiħ, iżda osserva li l-pjan tad-diviżjoni kien kruċjali. Dan indirizza t-teorija tal-preformazzjoni u ta’ sostenn lill-kunċett ta’ qasam morfoġenetiku, kunċett li Spemann tgħallem mingħand Paul Alfred Weiss.
Induzzjoni u organizzaturi
Spemann inħatar Professur taż-Żooloġija u l-Anatomija Komparattiva f’Rostock fl-1908 u, fl-1914, Viċi Direttur tal-Istitut Kaiser Wilhelm tal-Bijoloġija f’Dahlem, Berlin. Hawnhekk wettaq l-esperimenti li għamluh famuż. Huwa bena fuq ix-xogħol reċenti ta’ Warren H. Lewis u Ethel Browne Harvey, u ħadem qatigħ fuq il-gastrula, fejn laqqam “għadd” ta’ ċelloli (l-għoqda primittiva) minn embrijun fuq embrijun ieħor.
Darren Fletcher
Karriera
Kien fl-istaġun 2003–04 li Fletcher żblokka mat-tim ta' Manchester United, fejn lagħab numru ta' partiti importanti, fost l-oħrajn fil-finali tal-FA Cup kontra Millwall f'Mejju tal-2004.
Alġebra astratta
Kommutattività: L-għadd tan-numri interi għandu wkoll proprjetà oħra li ngħidulha kommutattività. Jiġifieri, l-ordni tan-numri li nkunu qed ngħoddu ma tbiddilx is-somma tagħhom. Pereżempju: 2+3=3+2. Fil-kuntest generali, din issir a * b = b * a. Mhux l-operazzjonijiet binarji kollha għandhom din il-proprjetà. L-għadd u l-multiplikazzjoni tan-numri interi għandhom din il-proprjetà imma l-moltiplikazzjoni tal-matriċi le.
Ċrieki u Kampi—strutturi ta’ sett b’żewġ operazzjonijiet binarji, (+) u (×)
In-numri interi huma eżempju ta’ ċirku.
Sandro Pertini
Fl-era Faxxista
Fi żmien sena Pertini ġie arrestat għall-ewwel darba bl-akkuża li stampa u qassam klandestinament il-fuljett Sotto il Barbaro Dominio Fascista. Tawh tmien xhur ħabs li nħafrulu. Iżda l-iskwadristi Faxxisti ma telquhx minuta minn taħt għajnejhom u kull fejn jiġi wiċċ imb wiċċ magħhom kien jissawwat. L-agħar xebgħa li qala’ kienet fis-sajf tal-1926 fejn kellu jiġi rikoverat l-isptar. Meta sar attentat fuq ħajjet Mussolini l-iskwadristi fferoċjaw fuq kull persuna mhux Faxxista u għaldaqstant Pertini kellu saħansitra jaħrab minn daru u jistaħba għand ħbieb ġewwa Milan.
F’Marzu tal-1929 Pertini daħal lura l-Italja b’passaport falz iżda reġa’ ġie arrestat f’Pisa u din id-darba ngħata kważi 11–il sena ħabs segwiti minn tliet snin ta’ viġilanza speċjali. Waqt l-għoti tas-sentenza, Pertini qala’ storbju fl-awla meta qabad jgħajjat “Viva il Socialismo!” u “Abbasso il Fascismo!”
Pertini marad ħafna fil-ħabs u kien għalhekk li fl-1932 ġie trasferit għall-Pianosa, gżira sptar-ħabs. Inħeles mill-ħabs xahar wara l-waqgħa tal-Faxxiżmu fl-1943.
Wara l-Gwerra
Wara l-gwerra, Sandro Pertini ħadem bis-sħiħ biex isaħħaħ u jżomm l-għaqda fil-Partit Soċjalista u fil-bidu tas-snin 50 sar membru parlamentari; kien politiku skjett u impekkabbli.
Ole Madsen
Bijografija
Hu kompla jilgħab mat-tim nazzjonali, sakemm fl-1965 ġie eskluż minħabba li ffirma ma' Sparta Rotterdam. Magħhom rebaħ it-Tazza tal-Pajjiżi l-Baxxi fl-1966. Wara s-snin ġewwa n-Netherlands, hu kien l-ewwel plejer li ġie magħżul mat-tim nazzjonali wara karriera professjonali, fejn kien irritorna lura għad-dilettantiżmu ma' Hellerup IK. Fl-1969, waqt konfront internazzjonali kontra n-Norveġja, ċarrat ligament li temmlu għal kollox il-karriera tiegħu bħala futboler.
Kwalifikazzjoni għat-Tazza tad-Dinja tal-Futbol 2010 (UEFA) - Grupp 9
Riżultati
<div id = "Norveġja v Iżlanda">
Mileva Filipović
Riċerka
Filipović ħadmet fuq riċerka soċjoloġika, strutturalista u epistemoloġika. L-interess tagħha fl-Istudji dwar il-Ġeneri u fil-femminiżmu żdied għall-ħabta tas-sena 2000. Hija ġiet akkreditata li introduċiet il-kunċett tal-ġeneru fid-diskors akkademiku tal-Montenegro. Hija ġiet deskritta bħala soċjologa teorika "straordinarja" fix-Xjenza Soċjali fix-Xlokk tal-Ewropa. Matul l-ewwel deċennju tas-seklu 21 hija kienet l-unika riċerkatur li esplorat ir-rwoli tan-nisa fil-Montenegro wara s-Soċjaliżmu, u wriet li fis-seklu 20 id-drittijiet tan-nisa komplew jitnawru fil-pajjiż.
Ginea Ekwatorjali
Storja
Hemm possibbiltà li ż-żona tal-Golf tal-Guinea żaret Hanno, ġenerali Kartaġiniż li għamel vjaġġ tul il-kosta tal-Afrika lejn l-aħħar tas-s. tmur. C. jew bidu tas-s. iv a. c.
Prestorja
Fuq il-kontinent, bejn il-Kamerun u l-Gabon, id-dejta mill-iskavi għadha mhix kompluta, iżda hija biżżejjed biex jiddikjara li s-sekwenza sħiħa li għad trid tiġi skoperta se tkun simili ħafna għal dik magħrufa fin-Nofsinhar tal-Kamerun u fir-reġjun ta' Libreville. , fil-Gabon.
Ħakma Spanjola (1778-1968) Territorju (Okkupazzjoni Ingliża ta' Fernando Poo) (1827-1843)
Ir-reġjun se jiġi esplorat b'mod estensiv minn Manuel de Iradier u Bulfy, inkarigati minn żewġ spedizzjonijiet (fl-1875 u l-1884) li se jkollhom ukoll il-missjoni li jwarrbu r-rewwixti ta 'diversi stati-villa fang. Matul il-perjodu 1887-1897, diversi rappreżentanti Spanjoli stabbilixxew relazzjonijiet mar-Re Moka de Fernando Poo, li fit-tieni nofs tas-seklu 19 għaqqad il-ġennijiet Bubi kollha (kien segwit minn Sas Ebuera bejn l-1899-1904 u Malabo bejn l-1904-1937., is-sena tal-aħħar li fiha r-re kien il-ħabs mill-awtoritajiet Spanjoli). Il-parti kontinentali, Río Muni, saret Protettorat fl-1885 u Colonia fl-1900, is-sena li fiha trattat iffirmat f’Pariġi ddetermina l-limiti tat-territorju rikonoxxut minn Spanja.19
Proklamazzjoni tal-Indipendenza (1968)
F'Marzu 1968, taħt pressjoni min-nazzjonalisti Ekwatoguinean u n-Nazzjonijiet Uniti, Spanja ħabbret li kienet se tagħti l-indipendenza. Ġiet iffurmata Konvenzjoni Kostituzzjonali li pproduċiet liġi elettorali u abbozz ta’ kostituzzjoni. Wara t-tieni fażi tal-Konferenza Kostituzzjonali (17 ta’ April-22 ta’ Ġunju 1968) saret il-konsultazzjoni. Ir-referendum dwar il-kostituzzjoni sar fil-11 ta’ Awwissu, 1968, taħt is-superviżjoni ta’ tim ta’ osservaturi tan-Nazzjonijiet Uniti. 63% tal-elettorat ivvota favur il-kostituzzjoni l-ġdida, li kienet tipprovdi għal gvern b’Assemblea Ġenerali u Qorti Suprema b’imħallfin maħtura mill-president.22
Fit-22 ta’ Settembru saru l-ewwel elezzjonijiet presidenzjali u l-ebda wieħed mill-erba’ kandidati ma kiseb maġġoranza assoluta. Ġimgħa wara, Francisco Macías Nguema ġie elett president tal-Ginea Ekwatorjali; is-segwaċi immedjat tiegħu fl-elezzjoni kien Bonifacio Ondó Edu.
2000s
Fl-2003, il-President George Walker Bush reġa’ beda r-relazzjonijiet diplomatiċi mal-gvern tal-Ginea Ekwatorjali, li kienu ġew interrotti fl-1995 meta l-ambaxxatur tal-President Bill Clinton, li ried jippromwovi l-kawża tad-drittijiet tal-bniedem, ġie mhedded bil-mewt u ordnat jitlaq mill-pajjiż. .
2010s
Fl-elezzjonijiet leġiżlattivi tal-2013, il-PDGE rebaħ 69 minn 70 siġġu fis-Senat u 99 minn 100 parlamentari fil-Kamra tad-Deputati. Is-CPDS iddenunzja l-elezzjonijiet bħala frodulenti.
Fit-23 ta' Mejju, il-President Obiang iltaqa’ ma’ delegazzjoni Spanjola mmexxija mis-Segretarju tal-Istat għall-Affarijiet Barranin Ildefonso Castro López, li wassal ix-xewqa tal-Gvern Spanjol li jakkumpanja lill-awtoritajiet u lill-poplu tal-Ginea Ekwatorjali f’għeluq il-50 anniversarju mill-indipendenza tiegħu. 82 83 Castro ltaqa’ wkoll mal-membri tal-oppożizzjoni Andrés Esono Ondó (mexxej tal-Konverġenza għad-Demokrazija Soċjali) u Avelino Mocache (mexxej tal-Unjoni taċ-Ċentru Lemin), li magħhom iddiskuta s-sitwazzjoni politika fil-Ginea Ekwatorjali.
Organizzazzjoni politiku-amministrattiva/Politico-Administrative Organization (Organización político-administrativa)
Skont l-Istitut Nazzjonali tal-Istatistika tal-Ginea Ekwatorjali, il-pajjiż huwa maqsum amministrattivament f'2 reġjuni, 8 provinċji, u dawn imbagħad f'19-il distrett u 37 muniċipalità. It-tmien provinċja nħolqot bil-Liġi 4/2017 datata l-20 ta’ Ġunju mill-provinċja ta’ Wele-Nzas. Id-dejta dwar il-popolazzjoni mhijiex disponibbli għall-provinċja l-ġdida peress li l-aħħar ċensiment sar fl-2014.
Ġeografija/Geographic (Geografía)
Il-gżejjer ta' Corisco Bay huma parti mill-Muniċipalità ta' Corisco, li tinsab 25 km mill-estwarju tax-Xmara Muni, filwaqt li l-Elobeyes jinsabu inqas minn 10 km mill-Gabon.
Fruntieri/Border (Frontera)
Il-medjazzjoni tan-NU fl-2003 ma rnexxietx u ż-żewġ partijiet issa jidhru determinati li jissottomettu l-kunflitt quddiem qorti internazzjonali. F'April 2021, stqarrija mill-Ministeru tal-Affarijiet Barranin tal-Gabon ikkonfermat li l-Qorti Internazzjonali tal-Ġustizzja (ICJ) fl-Aja kienet bdiet proċeduri. It-tilwima territorjali ilha għaddejja fl-Aja minn Marzu 2021. F'April 2021, il-qorti ħabbret li, b'kont meħud tal-ftehim tal-Partijiet, il-5 ta' Ottubru 2021 ġiet stabbilita bħala l-iskadenza għall-preżentazzjoni tal-argumenti tar-Repubblika. tal-Ginea Ekwatorjali, u fil-5 ta’ Mejju 2022 għar-rispons tar-Repubblika Gaboniża.Fil-futur, il-qorti trid tiddeċiedi dwar is-sovranità tat-3 gżejjer u l-fruntieri marittimi bejn iż-żewġ stati.
Turiżmu/Turism (Turismo)
Minħabba li l-Ginea Ekwatorjali sofriet ħafna snin ta' iżolament internazzjonali, l-industrija tat-turiżmu tagħha hija sottożviluppata ħafna, b'offerta limitata ta' lukandi fil-bliet ta 'Malabo (Gżira Bioko) u Bata fuq il-kontinent. L-attrazzjonijiet huma l-arkitettura kolonjali Spanjola ta 'Malabo, il-bajjiet u l-foresti tropikali Huwa meħtieġ ċertifikat ta' tilqim kontra d-deni isfar. Huwa meħtieġ passaport validu; m'hemm l-ebda rekwiżiti ta 'viża għal detenturi ta' passaporti tal-Istati Uniti.
Fost l-aktar postijiet li jżuruha nies hemm Malabo, il-Park Nazzjonali ta’ Alén, Moca, San Antonio de Ureca, Bata, Evinayong, Luba, Mbini, il-Gżira ta’ Annobón, il-Park Nazzjonali ta’ Altos de Nsork, ir-Riżerva Naturali Monte Temelón, il-gżira minn Corisco, Cogo u Utonde.